***Den uendelige historien 2*** (original: *The NeverEnding Story II: The Next Chapter*) er en tysk-amerikansk eventyrfilm fra 1990. Den er oppfølgeren til *Den uendelige historien* (1984). Filmen var regissert av George T. Miller. De ledende rollene spilles av Jonathan Brandis, Kenny Morrison, og Alexandra Johnes. Den eneste skuespilleren som returnerte fra den første filmen var Thomas Hill som Mr. Koreander.

Denne filmen brukte elementer fra Michael Endes roman *The Neverending Story* (primært andre omgang), men introduserte en ny historie.

Filmen fikk hard medfart av kritikerne.

Handlingsreferat
----------------

Bastian Balthazar Bux besøker Carl Conrad Coreanders antikvariske bokhandel for å søke råd om heltemot, hvor han oppdager historien om "Den uendelige historie" og han hører en keiserinne som roper etter hjelp fra boken. Bastian tar med seg boken hjem. Auryn-amuletten som det er bilde av på boken faller på magisk vis fra bok-omslaget som Bastian tar med seg, og han blir sendt til Fantasia. Han møter en skapning som heter Nimbly, og han blir gjenforent med Atreyu. Bastian forstår at en styrke kalt "Tomhet" sprer seg over hele Fantasia. Denne kommer fra den onde trollkvinnen Xayide, som ønsker å ta makten over hele Fantasia. Xayides utvikler et apparat kalt Tri-Face som ødelegger ett minne fra Bastians hukommelse hver gang han bruker Auryn-amuletten til å gjennomføre et ønske. Nimbly ble sendt som spion for å overtale Bastian til å komme med forskjellige ønsker frem til Bastian ikke lenger klarer å huske hvorfor han egentlig havnet til Fantasia.

Bastian og Atreyu tar Xayide til fange. Hun ser ut til å forlate sin søken etter makt, og godtar tilsynelatende å lede dem til keiserinnen. Underveis til keiserinnens slott forsøker Xayide å få Bastian til å ønske seg en rekke latterlige ønsker. Det blir også åpenbart at de blir ledet uten mål eller mening. I mellomtiden har Bastians far Barney lagt merke til sønnens forsvinning. Han oppdager boken til Bastian, og legger merke til et klistremerke på forsiden med bokhandlerens adresse. Barney konfronterer Mr. Coreander, som forteller at de bare kan finne svarene på sønnens oppholdssted inni boken. Barney kommer senere tilbake med politiet, men blir sjokkert over å finne bokhandelen tom og forlatt.

Barney begynner å lese i boken, og blir overrasket over å lese om alle sønnens handlinger i Fantasia. Atreyu innser hva Xayide egentlig planlegger. Men Bastian er overbevist om at Atreyu har vendt seg mot ham. I en slåsskamp mellom dem faller Atreyu til sin død. Bastian oppdager at han bare har to minner igjen, bestående av moren og faren hans. Bastian bruker sitt nest siste minne om moren sin for å ønske Atreyu tilbake til livet. Xayide forsøker å tvinge Bastian til å bruke hans aller siste ønske til å komme hjem til hans egen verden igjen. Men Bastian ønsker også at Fantasia skal gjenopprettes.

Skuespillere
------------

* Jonathan Brandis som Bastian Balthazar Bux
* Kenny Morrison som Atreyu
* Clarissa Burt som Xayide
* John Wesley Shipp som Barney Bux (Bastian's far)
* Alexandra Johnes som keiserinne.
* Thomas Hill som Carl Conrad Coreander
* Donald Arthur (stemme-skuespiller) som Falkor
* Martin Umbach som Nimbly

Referanser
----------

1. 1 2 3 4  ; besøksdato: 27. april 2016.
2. ↑  ; besøksdato: 27. april 2016.
3. ↑   *filmportal.de*, Wikidata Q15706812,
4. 1 2  ; besøksdato: 27. april 2016.
5. ↑  ; besøksdato: 27. april 2016.
6. 1 2 3 4 5   (på cs) *ČSFD*, 2001, Wikidata Q3561957,
7. ↑   (på en) *Internet Movie Database*, IMDb-nummer tt0100240, Wikidata Q37312,
8. ↑   Lexikon des internationalen Films[Hentet fra Wikidata]
9. ↑

Eksterne lenker
---------------

* (en) *The Neverending Story II: The Next Chapter* på Internet Movie Database Rediger på Wikidata

* (no) *The Neverending Story II: The Next Chapter* hos Filmfront Rediger på Wikidata

* (sv) *The Neverending Story II: The Next Chapter* i Svensk Filmdatabas Rediger på Wikidata

* (da) *The Neverending Story II: The Next Chapter* i Danmark Nationale Filminstitut Rediger på Wikidata

* (en) *The Neverending Story II: The Next Chapter* på AllMovie Rediger på Wikidata

* (fr) *The Neverending Story II: The Next Chapter* på Allociné Rediger på Wikidata

* (nl) *The Neverending Story II: The Next Chapter* på MovieMeter Rediger på Wikidata

* (de) *The Neverending Story II: The Next Chapter* på filmportal.de Rediger på Wikidata

* (en) *The Neverending Story II: The Next Chapter* på Turner Classic Movies Rediger på Wikidata

* (en) *The Neverending Story II: The Next Chapter* på American Film Institute Rediger på Wikidata

|  |  |
| --- | --- |
| Oppslagsverk/autoritetsdata | GND
 |